Na osnovu redosleda na Konačnoj rang listi kandidata, izvršiće se upis u prostorijama Fakulteta i to: ukupno 4 studenata „na teret budžeta“ na sva tri studijska programa: Informacioni sistemi i tehnologije; Menadžment i organizacija i Informacioni sistemi i tehnologije, režim „studije na daljinu”, na osnovu Odluke Vlade Republike Srbije.

**Prozivka i upis kandidata vršiće se u ponedeljak, 13.09.2021. godine, u 10.00 sati, u slušaonici 106, Fakultet organizacionih nauka, Jove Ilića 154.**

Upozoravaju se kandidati da se strogo pridržavaju rasporeda za prozivku I upis, jer će u protivnom izgubiti pravo na upis!

Na upisu nije neophodno da kandidat lično bude prisutan, već je potrebno da osoba koja ga upisuje poseduje sva njegova originalna dokumenta za upis.

U tom slučaju, osobi koja upisuje kandidata, ne daje se kandidatov indeks, već je neophodno da do 01.10.2021.g. u studentskoj službi, kandidat potpiše i preuzme indeks.

U toku prozivke, u momentu kada je kandidat prozvan, a konkurisao je na sva tri studijska programa (ukoliko na svakom ima mesta), mora da se opredeli na koji će studijski program da se upiše.

Ukoliko je kandidat upisan ranije na neki drugi fakultet „na teret budžeta“, a ostvario je pravo upisa na teret budžeta na FONu, neophodno je da se do momenta upisa na FON, ispiše iz kategorije „na teret budžeta“ sa tog drugog fakulteta.

Ukoliko je kandidat predhodnih godina ostvarivao pravo studiranja na teret budžeta na istom stepenu studija, ne može se upisati na teret budžeta.

Skreće se pažnja kandidatima da blagovremeno prate informacije koje se tokom upisa objavljivati na internet adresi FONa, <https://upis.fon.bg.ac.rs/>.

Upis kandidata će se vršiti u prostorijama Fakulteta, odmah nakon realizovane prozivke. Prozivka će se realizovati u slušaonici 106.

Kandidati treba da dođu najkasnije 15 minuta pre termina predviđenog za prozivku.

Skreće se pažnja kandidatima da se OBAVEZNO pridržavaju navedene satnice za PROZIVKU, jer samo tako mogu ostvariti pravo upisa, kao i da prate sve informacije vezane za UPIS, dostupne na sajtu https://upis.fon.bg.ac.rs/.